નવા પશ્ચિમ ઝોનના ગોતામાં ન્યૂ એસ.જી. રોડ એટલે કે વંંદેમાતરમ્ રોડ પર આશરે પચાસેક નવી સોસાયટીઓ બની છે. ગોતા પુલથી નીચે ઊતરતા વિશ્વકર્મા મંદિર પાસેથી શરૂ થતો રોડ છેક ચેનપુર, જગતપુરથી એસ.જી. હાઇવે પર નીકળે છે. આ રોડ પરની વંદેમાતરમ્, શુકન ગોલ્ડ, દેવનંદન રેસિડન્સી, પ્રાર્થના રેસિડન્સી, શાઇન સુપર્બ, દેવનંદન પ્લેટિના, શુકન સ્ટેટસ, શાયોના તિલક જેવી સોસાયટીના રહેવાસીઓ ચોમાસાના પહેલા વરસાદમાં ધોવાયેલા આ રોડથી ત્રાહિમામ પોકારી ગયા છે.